**Anexa 3: Definițiile indicatorilor de rezultat și realizare**

|  |  |  |  |
| --- | --- | --- | --- |
| **Cod** | **Tip** | **Denumite indicator** | **Definiția indicatorului** |
| **4S93** | **Realizare** | **4S93** - Ofertă educațională   * **4S93.1** Ofertă educațională, din care: **Orientate pe formarea de competențe cheie** * **4S93.2** Ofertă educațională, din care: **Bazate pe utilizarea de soluții digitale** * **4S93.3** Oferte educaționale validate, din care**: De tip curriculum la decizia școlii (CDȘ)** | Acest indicator reprezintă numărul de oferte educaționale sprijinite direct prin FSE în cadrul Obiectivului Specific 6.5 pentru regiunile de dezvoltare eligibile.  **EXPLICAȚIILE TERMENILOR**   * **Ofertă educațională [[1]](#footnote-1)** * **Curriculumul naţional [[2]](#footnote-2)** * **Competenţele cheie [[3]](#footnote-3)** * **Soluţii digitale/tip TIC [[4]](#footnote-4)** * **„Curriculum la decizia şcolii [[5]](#footnote-5)**   **DATELE VOR FI COLECTATE, MONITORIZATE ŞI RAPORTATE PENTRU URMĂTOARELE CATEGORII:**   * Ofertă educațională orientată pe formarea de competenţe cheie * Ofertă educațională bazată pe utilizarea de soluţii digitale / de tip TIC * Ofertă educațională de tip curriculum la decizia școlii (CDS) |
| **4S84** | **Rezultat** | **4S84 -** Oferte educaționale validate   * **4S84.1** Oferte educaționale validate, din care: **Orientate pe formarea de competențe cheie** * **4S84.2** Oferte educaționale validate, din care: **Bazate pe utilizarea de soluții digitale** * **4S84.3** Oferte educaționale validate, din care: **de tip curriculum la decizia școlii (CDȘ)** | Acest indicator reprezintă numărul de oferte educaționale validate în urma sprijinului direct, în cadrul Obiectivului Specific 6.5 pentru toate regiunile de dezvoltare eligibile.  **EXPLICAȚIILE TERMENILOR**   * **Ofertă educațională (Idem 1)** * **Curriculumul naţional (Idem 2)** * **Competenţele cheie** **(Idem 3)** * **Soluţii digitale/tip TIC** **(Idem 4)** * **Curriculum la decizia şcolii** **(Idem 5)**   **DATELE VOR FI COLECTATE, MONITORIZATE ŞI RAPORTATE PENTRU URMĂTOARELE CATEGORII:**   * Ofertă educațională orientată pe formarea de competenţe cheie * Ofertă educațională bazată pe utilizarea de soluţii digitale / de tip TIC * Ofertă educațională de tip curriculum la decizia școlii (CDS) |

|  |  |  |  |
| --- | --- | --- | --- |
| **4S94** | **Realizare** | **4S94 -** Personal didactic/ personal de sprijin care beneficiază de programe de formare/ schimb de bune practici etc | Acest indicator reprezintă numărul de persoane care beneficiază de programe de formare / schimb de bune practici, au fost sprijinite direct în cadrul Obiectivului Specific 6.6 şi care, **la data intrării în operațiunile FSE**, îndeplinesc cumulativ următoarele criterii:   * activează în una din regiunile de dezvoltare eligibile; * sunt personal didactic / personal de sprijin etc. din învăţământul preuniversitar.   **EXPLICAȚIILE TERMENILOR**   * **Personalul din învăţământul preuniversitar [[6]](#footnote-6)** * **Personalul didactic [[7]](#footnote-7)** * **Personalul didactic auxiliar** **[[8]](#footnote-8)** * **Programele de formare [[9]](#footnote-9)** * **Schimburi de bune practici [[10]](#footnote-10)** * **Data intrării în operațiunile FSE [[11]](#footnote-11)** * **Operațiune** **[[12]](#footnote-12)** |
| **4S86** | **Rezultat** | **4S86 -** Personal didactic/ personal de sprijin care și-a îmbunătățit nivelul de competente/ certificat | Acest indicator reprezintă numărul de persoane care şi-a îmbunătăţit sau certificat nivelul de competenţe, au fost sprijinite direct în cadrul Obiectivului Specific 6.6 şi care, **la data intrării în operațiunile FSE**, îndeplinesc cumulativ următoarele criterii:   * activează în una din regiunile de dezvoltare eligibile; * sunt personal didactic / personal de sprijin etc. din învăţământul preuniversitar.   **EXPLICAȚIILE TERMENILOR**   * **Personalul din învăţământul preuniversitar** **(Idem 6)** * **Personalul didactic” (Idem 7)** * **Personalul didactic auxiliar** **(Idem 8)** * **Competenţele profesionale** **[[13]](#footnote-13)** * **Certificarea** **[[14]](#footnote-14)** * **Data intrării în operațiunile FSE** **(Idem 11)** * **Operațiune** **(Idem 12)** |
| **4S91** | **Realizare** | **4S91 -** Persoane (elevi) care beneficiază de sprijin pentru participarea la programe de educație (învăţământul primar şi secundar)   * **4S91.2** Persoane (elevi) care beneficiază de sprijin pentru participarea la programe de educație (învăţământul primar şi secundar), din care**: Elevi din învățământul gimnazial (11-14 ani)** * **4S91.2.1** Persoane (elevi) care beneficiază de sprijin pentru participarea la programe de educație (învăţământul primar şi secundar), din care**:** *Elevi din învățământul gimnazial (11-14 ani),*din care: **Din zona rurală** * **4S91.2.2** Persoane (elevi) care beneficiază de sprijin pentru participarea la programe de educație (învăţământul primar şi secundar), din care**:** *Elevi din învățământul gimnazial (11-14 ani),* din care: **Roma** | Acest indicator reprezintă numărul de persoane (elevi) care beneficiază de sprijin pentru participarea la programe de educaţie (învăţământ secundar), au fost sprijinite direct în cadrul Obiectivelor Specifice 6.5 si 6.6 şi care, **la data intrării în operațiunile FSE**, îndeplinesc cumulativ următoarele criterii:   * sunt rezidente în una din regiunile de dezvoltare eligibile; * sunt elevi în învăţământul gimnazial (11-14 ani).   **EXPLICAȚIILE TERMENILOR**   * **Program educaţional [[15]](#footnote-15)** * **Învăţământul secundar inferior sau gimnazial (ISCED 2) [[16]](#footnote-16)** * **Data intrării în operațiunile FSE (Idem 11)** * **Operațiune (Idem 12)**   **DATELE VOR FI COLECTATE, MONITORIZATE ŞI RAPORTATE PENTRU URMĂTOARELE CATEGORII:**   * **4S91.2.1** Persoane (elevi) care beneficiază de sprijin pentru participarea la programe de educație (învăţământul primar şi secundar), din care: Elevi din învățământul gimnazial (11-14 ani), din care: **Din zona rurală[[17]](#footnote-17)** * **4S91.2.2** Persoane (elevi) care beneficiază de sprijin pentru participarea la programe de educație (învăţământul primar şi secundar), din care**:** Elevi din învățământul gimnazial (11-14 ani),din care: **Roma[[18]](#footnote-18)** |
| **4S78** | **Rezultat** | **4S78 -** Rata de cuprindere a elevilor din învățământul gimnazial (11-14 ani) sprijiniți din FSE   * **4S78.1** Rata de cuprindere a elevilor din învățământul gimnazial (11-14 ani) sprijiniți din FSE, din care: **Din zona rurală** * **4S78.2** Rata de cuprindere a elevilor din învățământul gimnazial (11-14 ani) sprijiniți din FSE, din care: **Roma**   ***!*** *Indicatorul de rezultat pe termen lung* ***4S78*** *va fi colectat de OI POCU prin metode calitative, conform prevederilor POCU (raportarea nu intră în sarcina solicitantului).* | Rata de cuprindere reprezintă ponderea anuală a numărului total al elevilor din învățământul gimnazial care beneficiază de sprijin printr-o operațiune FSE finanțată în cadrul Obiectivelor Specifice 6.5 si 6.6 indiferent de nivelul de educaţie primit, din populaţia anuală totală de copii din aceeaşi grupă de vârstă în cursul anului de referință.  **Sursa**: *Adaptată după Institutul Naţional de Statistică*  **Notă:** Pentru indicatorul rata de cuprindere se recomandă a fi considerați în fiecare an, toți copii care beneficiază în cursul anului de referință de sprijin prin FSE în cadrul Obiectivelor Specifice 6.5 si 6.6, indiferent de nivelul de educație primit. Contabilizarea participanților unici se va face prin intermediul indicatorului ”Persoane (elevi), din care Roma / din mediul rural care beneficiază de sprijin pentru participarea la programe de educație (învăţământul primar şi secundar), din care: Elevi în din învăţământul primar (6-10 ani); Elevi în din învăţământul secundar gimnazial (11-14 ani); Elevi în din învăţământul secundar superior (15-16 ani)”  **Elevii din învăţământul gimnazial** sunt persoane care la data intrării în operațiunile FSE îndeplinesc cumulativ următoarele criterii:   * sunt rezidenți ai uneia din regiunile de dezvoltare eligibile; * au împlinit cel puțin 11 ani și nu au depășit vârsta de 15 ani.   **EXPLICAȚIILE TERMENILOR**   * **Învăţământul secundar inferior sau gimnazial (ISCED 2)** **(Idem 16)** * **Populația anuală totală de copii din aceeași grupă de vârstă[[19]](#footnote-19)** * **Data intrării în operațiunile FSE** **(Idem 11)** * **Operațiune** **(Idem 12)**   **DATELE VOR FI COLECTATE, MONITORIZATE ŞI RAPORTATE PENTRU URMĂTOARELE CATEGORII:**   * **4S78.1** Rata de cuprindere a elevilor din învățământul gimnazial (11-14 ani) sprijiniți din FSE, din care: **Din zona rurală (Idem 17)** * **4S78.2** Rata de cuprindere a elevilor din învățământul gimnazial (11-14 ani) sprijiniți din FSE, din care: **Roma (Idem 18)** |

1. **„Ofertă educațională”** reprezintă seturi de abordări curriculare pentru învățământul primar, gimnazial și liceal inferior (ex. curriculum național, CDS, auxiliare pe arii curriculare). **Sursa:** *Programul Operațional Capital Uman 2014-2020* [↑](#footnote-ref-1)
2. **„Curriculumul naţional”** reprezintă ansamblul coerent al planurilor-cadru de învăţământ şi al programelor şcolare din învăţământul preuniversitar.

   Curriculumul naţional pentru învăţământul primar, gimnazial şi secundar superior se axează pe opt arii cheie de competenţe care determină profilul de formare a elevului:

   a) competenţe de comunicare în limba română şi în limba maternă, în cazul minorităţilor naţionale;

   b) competenţe de comunicare în limbi străine;

   c) competenţe de bază de matematică, ştiinţe şi tehnologie;

   d) competenţe digitale de utilizare a tehnologiei informaţiei ca instrument de învăţare şi cunoaştere;

   e) competenţe sociale şi civice;

   f) competenţe antreprenoriale;

   g) competenţe de sensibilizare şi de expresie culturală;

   h) competenţa de a învăţa să înveţi. [↑](#footnote-ref-2)
3. **„Competenţele cheie“** cuprind cunoştinţe, abilităţi şi aptitudini care vor ajuta persoanele care învaţă să aibă realizări personale şi, ulterior, să găsească un loc de muncă şi să se integreze în societate. Aceste competenţe cheie includ abilităţi „tradiţionale” cum ar fi comunicare în limba maternă, în limbi străine, abilităţi digitale, competenţe şi abilităţi elementare în matematică şi ştiinţă, precum şi abilităţi orizontale cum ar fi învăţarea pentru a învăţa, responsabilitatea socială şi civică, iniţiativa şi antreprenoriatul, cunoaşterea culturală şi creativitatea. **Sursa:** *Comisia Europeană* [↑](#footnote-ref-3)
4. **„Soluţii digitale/tip TIC”** reprezintă furnizarea şi sprijinirea unor programe educaţionale cu ajutorul unor noi tehnologii multimedia şi al internetului pentru îmbunătăţirea accesului la şi calitatea învăţării. **Sursa:** *Glosar de termeni tehnici folosiți în învățământul tehnic și profesional din România -* [*http://www.tvet.ro/Anexe/x/Glossary%20Eng-Rom.pdf*](http://www.tvet.ro/Anexe/x/Glossary%20Eng-Rom.pdf) [↑](#footnote-ref-4)
5. **„Curriculum la decizia şcolii”** se constituie atât din pachete disciplinare opţionale ofertate la nivel naţional, regional şi local, cât şi din pachete disciplinare opţionale ofertate la nivelul unităţii de învăţământ. **Sursa:** *Legea educației naționale 1/2011, cu modificările și completările ulterioare*  [↑](#footnote-ref-5)
6. **”Personalul din învăţământul preuniversitar”** este format din personal didactic, personal didactic auxiliar şi personal administrativ sau nedidactic. **Sursa:** *Legea educației naționale 1/2011, cu modificările și completările ulterioare* [↑](#footnote-ref-6)
7. **”Personalul didactic”** cuprinde persoanele din sistemul de învăţământ responsabile cu instruirea şi educaţia. Din categoria personalului didactic pot face parte persoanele care îndeplinesc condiţiile de studii prevăzute de lege, care au capacitatea de exercitare deplină a drepturilor, o conduită morală conformă deontologiei profesionale şi sunt apte din punct de vedere medical şi psihologic pentru îndeplinirea funcţiei.**Sursa:** *Legea educației naționale 1/2011, cu modificările și completările ulterioare* [↑](#footnote-ref-7)
8. **”Personalul didactic auxiliar”** este format din: a) bibliotecar, documentarist, redactor; b) informatician; c) laborant; d) tehnician; e) pedagog şcolar; f) instructor de educaţie extraşcolară; g) asistent social; h) corepetitor; i) mediator şcolar; j) secretar; k) administrator financiar (contabil); l) instructor-animator; m) administrator de patrimoniu.

   **Sursa:** *Legea educației naționale 1/2011, cu modificările și completările ulterioare* [↑](#footnote-ref-8)
9. **„Programele de formare“:** dezvoltarea profesională a personalului didactic, de conducere, de îndrumare şi de control şi recalificarea profesională sunt fundamentate pe standardele profesionale pentru profesia didactică, standarde de calitate şi competenţe profesionale şi au următoarele finalităţi generale:

   a) actualizarea şi dezvoltarea competenţelor în domeniul de specializare corespunzător funcţiei didactice ocupate, precum şi în domeniul psihopedagogic şi metodic;

   b) dezvoltarea competenţelor pentru evoluţia în cariera didactică, prin sistemul de pregătire şi obţinere a gradelor didactice;

   c) dobândirea sau dezvoltarea competenţelor de conducere, de îndrumare şi de control;

   d) dobândirea de noi competenţe, prin programe de conversie pentru noi specializări şi/sau ocuparea de noi funcţii didactice, altele decât cele ocupate în baza formării iniţiale;

   e) dobândirea unor competenţe complementare prin care se extinde categoria de activităţi ce pot fi prestate în activitatea curentă, cum ar fi predarea asistată de calculator, predarea în limbi străine, consilierea educaţională şi orientarea în carieră, educaţia adulţilor şi altele;

   f) dezvoltarea şi extinderea competenţelor transversale privind interacţiunea şi comunicarea cu mediul social şi cu mediul pedagogic, asumarea de responsabilităţi privind organizarea, conducerea şi îmbunătăţirea performanţei strategice a grupurilor profesionale, autocontrolul şi analiza reflexivă a propriei activităţi şi altele.

   **Sursa**: *Legea educației naționale 1/2011, cu modificările și completările ulterioare* [↑](#footnote-ref-9)
10. **„Schimburi de bune practici”** reprezintă schimburi prin care se promovează exemple de metode de lucru acceptate şi promovate ca fiind bune de utilizat în special în anumite situaţii. **Sursa:** *Glosar de termeni tehnici folosiți în învățământul tehnic și profesional din România -* [*http://www.tvet.ro/Anexe/x/Glossary%20Eng-Rom.pdf*](http://www.tvet.ro/Anexe/x/Glossary%20Eng-Rom.pdf) [↑](#footnote-ref-10)
11. **„Data intrării în operațiunile FSE”** reprezintă „data la care persoana a beneficiat prima dată de sprijinul oferit prin operaţiune”. **Sursa:** *Anexa D – Orientare practică privind colectarea şi validarea datelor din orientările Comisiei Europene* [↑](#footnote-ref-11)
12. **”Operațiune”** înseamnă un proiect, un contract, o acțiune sau un grup de proiecte selectate de autoritățile de management ale programelor în cauză sau sub responsabilitatea acestora, care contribuie la realizarea obiectivelor unei priorități sau unor priorități aferente; în contextul instrumentelor financiare, o operațiune este constituită de contribuțiile financiare dintr-un program la instrumentele financiare și la sprijinul financiar ulterior oferit de respectivele instrumente financiare.**Sursa:** *Regulament (UE) Nr. 1303/2013 al Parlamentului European și al Consiliului din 17 decembrie 2013 de stabilire a unor dispoziții comune* [↑](#footnote-ref-12)
13. **”Competenţele profesionale”** reprezintă ansamblul unitar şi dinamic al cunoştinţelor şi abilităţilor. Sistemul de competenţe cuprinde cinci categorii fundamentale: a) competenţe profesionale: competenţe cognitive, competenţe funcţional-acţionale;

    b) competenţe complementare: competenţe digitale, competenţe lingvistice, competenţe de consiliere;

    c) competenţe transversale: competenţe de rol, competenţe de dezvoltare personală şi profesională;

    d) competenţe de conducere, de îndrumare şi de control;

    e) competenţe dobândite prin programe de conversie profesională.

    **Sursa:** *Metodologia privind formarea continuă a personalului din învăţământul preuniversitar din 07.10.2011, cu modificările și completările ulterioare* [↑](#footnote-ref-13)
14. **„Certificarea”** reprezintă procesul de recunoaştere şi înregistrare oficială a realizării şi a competenţei persoanelor care au studiat prin furnizarea unei dovezi documentare. În acest caz acordarea certificatului de competenţă se bazează pe evaluarea a ceea ce candidatul ştie să facă în condiţii reale de muncă. **Sursa:** *Glosar de termeni tehnici folosiți în învățământul tehnic și profesional din România -* [*http://www.tvet.ro/Anexe/x/Glossary%20Eng-Rom.pdf*](http://www.tvet.ro/Anexe/x/Glossary%20Eng-Rom.pdf) *si Metodologia privind formarea continuă a personalului din învăţământul preuniversitar din 07.10.2011, cu modificările și completările ulterioare* [↑](#footnote-ref-14)
15. **„Program educaţional“** este un program scris de instituţia sau ministerul educaţiei care stabileşte programul de învăţare pentru fiecare materie în toate etapele de educaţie formală. Mai exact, stabileşte pentru fiecare arie de dezvoltare, disciplină, domeniul de studiu / modulul de pregătire din planul de învăţământ, finalităţile urmărite şi evidenţiază conţinuturile fundamentale de ordin teoretic, experimental şi aplicativ, oferind orientări metodologice generale pentru realizarea şi evaluarea acestora. **Sursa:** *Legea educației naționale 1/2011, cu modificările și completările ulterioare* [↑](#footnote-ref-15)
16. **„Învăţământul secundar inferior sau gimnazial”** (ISCED 2): participarea la acest nivel de învățământ durează minim 4 ani (cuprinde clasele V-VIII); acesta asigură educaţia generală a elevilor cu vârsta între 11 şi 15 ani. Învăţământul gimnazial se organizează şi funcţionează, de regulă, cu program de dimineaţă.**Sursa:** *Institutul Național de Statistică și Legea educației naționale 1/2011, cu modificările și completările ulterioare* [↑](#footnote-ref-16)
17. **Din zona rurală -** Persoane care locuiesc în zonele rurale (sat / comună) conform Legii 351/2001 privind aprobarea Planului de amenajare a teritoriului naţional - Secţiunea IV, Reţeaua de localităţi, Anexa I [↑](#footnote-ref-17)
18. **Roma -** Persoane care sunt declarate de părinte, tutore sau reprezentant legal ca aparţinând minorităţilor de etnie romă şi care îndeplinesc cumulativ criteriile stabilite în cadrul definiţiei generale. [↑](#footnote-ref-18)
19. **”Populația anuală totală de copii din aceeași grupă de vârstă”** este numărul total de copii înscriși în învățământul primar. [↑](#footnote-ref-19)